b'\n_START_ARTICLE_\nPhoolan Devi\n_START_SECTION_\nBiografie\n_START_PARAGRAPH_\nN\xc4\x83scut\xc4\x83 \xc3\xaentr-o familie din cea mai joas\xc4\x83 cast\xc4\x83, \xc3\xaen mediu rural, \xc3\xaen statul indian\xc2\xa0Uttar Pradesh, Phoolan a \xc3\xaendurat s\xc4\x83r\xc4\x83cia de mic copil \xc8\x99i a avut o prim\xc4\x83 c\xc4\x83s\xc4\x83torie la 11 ani, \xc3\xaenainte de a \xc3\xaencepe via\xc8\x9ba de bandit.\n_START_SECTION_\nEvadarea. Printre bandi\xc8\x9bi\n_START_PARAGRAPH_\nAv\xc3\xa2nd conflicte majore cu rudele ei \xc8\x99i cu so\xc8\x9bul ei, adolescenta Phoolan a c\xc4\x83utat sc\xc4\x83pare cu fuga \xc8\x99i a intrat \xc3\xaentr-o ga\xc8\x99c\xc4\x83 de bandi\xc8\x9bi. Ea a fost singura femeie din ga\xc8\x99c\xc4\x83, \xc8\x99i rela\xc8\x9bia ei cu un membru al bandei, \xc3\xaempreun\xc4\x83 cu al\xc8\x9bi factori minori, au provocat un schimb de focuri \xc3\xaentre membrii bandei. Iubitul lui\xc2\xa0Phoolan a fost ucis \xc3\xaen schimbul de focuri. Fac\xc8\x9biunea vistorioas\xc4\x83, format\xc4\x83 din membri ai castei superioare Rajput, o prind pe Phoolan \xc8\x99i o duc \xc3\xaen satul lor Behmai, o sechestreaz\xc4\x83 \xc3\xaentr-o camer\xc4\x83, unde este violat\xc4\x83 mai multe zile de b\xc4\x83rba\xc8\x9bi din sat. _NEWLINE_Dup\xc4\x83 ce evadeaz\xc4\x83, Phoolan se \xc3\xaentoarce la ce mai r\xc4\x83m\xc4\x83sese din fac\xc8\x9biunea fostului so\xc8\x9b, \xc3\xae\xc8\x99i ia un alt iubit dintre supravie\xc8\x9buitori \xc8\x99i continu\xc4\x83 cu banditismul. C\xc3\xa2teva luni mai t\xc3\xa2rziu, noua ei band\xc4\x83 coboar\xc4\x83 \xc3\xaen satul Behma, pentru ca ea s\xc4\x83 se r\xc4\x83zbune pentru ce a \xc3\xaendurat aici.\xc2\xa0Nu mai pu\xc8\x9bin de 22 de b\xc4\x83rba\xc8\x9bi apar\xc8\x9bin\xc3\xa2nd castei Rajput sunt alinia\xc8\x9bi \xc8\x99i \xc3\xaempu\xc8\x99ca\xc8\x9bi._NEWLINE_Eroina presei _NEWLINE_Deoarece Phoolan era dintr-o cast\xc4\x83 inferioar\xc4\x83, iar b\xc4\x83rba\xc8\x9bii uci\xc8\x99i dintr-o cast\xc4\x83 superioar\xc4\x83, presa a \xc3\xaenf\xc4\x83\xc8\x9bi\xc8\x99at ceea ce s-a numit masacrul din Behmai\xc2\xa0ca pe un act de dreptate f\xc4\x83cut castei inferioare \xc8\x99i ca o rebeliune, iar pe Phoolan ca pe o\xc2\xa0feminist\xc4\x83 Robin Hood\xc2\xa0 asuprit\xc4\x83. Mass-media \xc8\x99i publicul au supranumit-o respectuos "Devi".\n_START_SECTION_\nPredarea\n_START_PARAGRAPH_\nPhoolan a evitat capturarea ei timp dedoi ani dup\xc4\x83 masacrul din Behmai; dup\xc4\x83 doi ani, ea \xc8\x99i pu\xc8\x9binii supravie\xc8\x9buitori ai g\xc4\x83\xc8\x99tii s-au predat poli\xc8\x9biei \xc3\xaen 1983. Ea a fost acuzat\xc4\x83 de patruzeci \xc8\x99i opt de infrac\xc8\x9biuni majore, inclusiv mai multe crime, jaf, incendiere \xc8\x99i r\xc4\x83pire pentru r\xc4\x83scump\xc4\x83rare.\n_START_SECTION_\nParlamentar\xc4\x83\n_START_PARAGRAPH_\nPhoolan \xc8\x99i-a petrecut urm\xc4\x83torii unsprezece ani \xc3\xaen \xc3\xaenchisoare. \xc3\x8en 1994, guvernul condus de Mulayam Singh Yadavdin din partidul\xc2\xa0Samajwadi\xc2\xa0a retras sumar toate acuza\xc8\x9biile \xc3\xaempotriva ei \xc8\x99i Phoolan a fost eliberat\xc4\x83.\xc2\xa0Apoi ea a candidat la alegerile pentru parlament pentru partidul\xc2\xa0Samajwadi \xc8\x99i a fost aleas\xc4\x83 de dou\xc4\x83 ori la Lok Sabha ca membr\xc4\x83 a\xc2\xa0\xc2\xa0Mirzapur.\n_START_SECTION_\nAsasinarea\n_START_PARAGRAPH_\n\xc3\x8en 2001, a fost \xc3\xaempu\xc8\x99cat\xc4\x83 \xc3\xaen u\xc8\x99a bungaloului s\xc4\x83u oficial\xc2\xa0 (alocat pentru ea ca MP) \xc3\xaen New Delhi\xc2\xa0de c\xc4\x83tre fo\xc8\x99tii bandi\xc8\x9bi rivali, ale c\xc4\x83ror rude au fost masacrate \xc3\xaen Behmai de banda ei. Filmul\xc2\xa0\xc2\xa0Bandit Queen\xc2\xa0- 1994 (f\xc4\x83cut dup\xc4\x83 eliberarea sa din \xc3\xaenchisoare) este bazat, \xc3\xaen linii mari, pe via\xc8\x9ba ei p\xc3\xa2n\xc4\x83 \xc3\xaen acel moment.'